Wien Armaga video chat room – CLIPONYU | Video Chat Online
HotBasicPremiumLuxuryToWien ArmagaJumlahPattern1888188288588888Sendchoose goods!!My Bag Die skande van tekortskiet – Hervormend
Die ou stukkie brood en slukkie wyn wat jy vandag aan die tafel gaan kry, gaan jou grommende maag nie stilkry nie. Maar dis dat jy hier mág kom sit, wat jou vandag moet omboul. Dat géén sonde waaroor jy nog skaamkry, en géén skande waaroor mense nog skinder, jou van God kan weghou nie. Want God hou dit nie meer teen jou nie.
Joël 2 : 18 tot 27
28 Augustus 2016, NHKA Kampersrus
Votum en Seën (Staan dadelik op as die kerkraad inkom)
[U], Here, is my herder, ek kom niks kort nie.
[U] laat my rus in groen weivelde. [U] bring my by waters waar daar vrede is.
[U] gee my nuwe krag. [U] lei my op die regte paaie tot die eer van [u] Naam.
Kom ons sing tot lof van die Here dieselfde Psalm waarmee God ons vanmore geseën het:
Psalm 23, die Lina Spies teks, verse 1, 2 en 3.
Ek kom niks kort nie, sê die Psalm. In ŉ bar en dorre streek laat God my uitrus by groen weiveld en stil water.
Broers en susters, deur die Wet leer ŉ mens wat sonde is. Wat ons daar leer, is dat ons wel tekortskiet, al het ons gesing “Die Here is ons herder” en “ek kom niks kort nie. Ons skiet tekort, nie God nie: ons kom nie naby aan wat God van ons wil hê nie. Dis ŉ skande. Kom ons kyk weer hoe skuldig ons almal staan teenoor God en teenoor mekaar. Luister na die Wet soos Jesus dit opsom in Matteus 22 verse 35 tot 40:
Ons kry skaam oor die skande van ons sonde. Ons staan skuldig teenoor God en mekaar. Laat ons ons skuld bely.
Gesang 232 strofe 1.
Met die lied sê ons ons staan oor die sonde voor God in volslae onvermoë.
Broers en susters, noudat ons ons sondeskuld en –skande voor God in ons lied bely het, verseker God se Woord ons van sy genade in Efesiërs 2 vers 8:
Kom ons sing oor hoe God ons ten spyte van die skande tog liefhet, en oor hoe sy liefde ons van ons sonde verlos. Ons sal nie weer tot skande gemaak word nie. Kom ons sing ook oor hoe sy liefde ons besiel, en ons laat liefkry.
Kom ons sing weer
Gesang 232, nou strofe 2.
Joël 2 verse 18 tot 27
Bladsy 984 van die Ou Testament
Die Here het vir sy land opgekom, Hy het medelye betoon met sy volk.
Die Here het sy volk geantwoord: Ek stuur vir julle koring en wyn en olie. Julle sal oorgenoeg hê. Ek sal julle nie weer tot ‘n bespotting onder die nasies maak nie.
Hierdie vyand uit die noorde sal Ek wegvat van julle af, Ek sal hom wegjaag na ‘n droë en verwoeste land toe, sy voorpunt sal in die Dooie See beland en sy agterhoede in die Middellandse See. Sy stank sal opstyg, sy slegte reuk sal versprei, want hy het hom groot gehou.
Jy moenie bang wees nie, ploegland, jy moet bly wees en juig, want die Here het ‘n wonder gedoen.
Julle moenie bang wees nie, vee in die veld, want die weiveld word groen, die bome dra vrugte, die vyebome en die wingerd staan in volle drag.
Inwoners van Sion, julle moet bly wees en juig tot eer van die Here julle God, want Hy het die reëns betyds laat kom, Hy het die vroeë en die laat reën soos voorheen gegee.
Die dorsvloer lê vol koring, die parskuipe loop oor van wyn en olie.
Ek sal julle vergoed vir die tyd van sprinkaanswerm op sprinkaanswerm toe my groot leër wat Ek teen julle gestuur het, julle verteer het.
Julle sal oorgenoeg hê om te eet, julle sal die Naam van die Here julle God prys, Hy wat wonders vir julle gedoen het. My volk sal nooit weer in die skande kom nie.
Dan sal julle besef dat Ek by Israel is, dat Ek die Here julle God is, dat daar buiten My nie ‘n ander is nie. My volk sal nooit weer in die skande kom nie.
Die klem is op vers 26: “My volk sal nooit weer in die skande kom nie.”
In Matteus 13 vers 23 sê Jesus oor sy gelykenis van ŉ saaier
Die man by wie daar op goeie grond gesaai is, is hy wat die woord hoor en dit verstaan. Hy dra inderdaad vrug en lewer ‘n oes: soms honderdvoudig, soms sestigvoudig, soms dertigvoudig.
Gesang 231 strofes 2 en 3
Die lied sê, nes Joël, dat sonde seermaak en die skande oor ons bring.
“Wat nie deur die eerste sprinkaanswerm opgevreet word nie, word deur ‘n volgende opgevreet; wat nie deur dié opgevreet word nie, deur ‘n derde, en wat nie deur dié opgevreet word nie, deur ‘n vierde.”
So begin Joël. Die een sprinkaanplaag na die ander het alles opgevreet. Wat oorgebly het, is n maanlandskap: niks! Dit was dalk regtig sprinkane. Maar dit kon ook die leërs van vreemde volke gewees het, wat kom oorlog maak en plunder het. Sonde het dieselfde uitwerking. Die punt is, daar was n oorweldigende oormag, of dit nou sprinkane, soldate of sonde was, en die verwoesting is totaal.
Die wingerd is weg. Die wyn is op, genot opgeskort.
Die vyeboom is wortel en tak uitgeroei, olyfbome verwoes.
Die graan- en dankoffers is uit die tempel uit weg; die priesters ly honger, die kerk sukkel.
Die weiding is weggevreet, die veld treur. Die diere vrek.
“Staan verslae, saaiboere,” want die oes is tot niet. “Kla, vrugteboere,” want van die wingerd, die vyeboom, die granaat-, appel- en dadeloeste het daar net mooi niks gekom nie.
Die keer is die skade nie aan droogte te wyte nie. Daar was baie kos. Die oeste was geil op die land. Die kos is daar, voor hulle oë, opgevreet. Deur goggas opgevreet, deur insekte, die goed wat ons seker die laagste van alle gediertes sou skat. As leeus die konings is, is insekte die kaf. Maar mense het met insekte moes kompeteer vir kos, en die stryd verloor. Van hulle eie kos het hulle niks van gekry nie. Nou bedel hulle net om aan die lewe te bly. Alle menswaardigheid is daarmee heen. Hulle is niks meer as diere nie. Hulle krimp ineen van skaamte. Hulle word gespot.
Die skande! Die vernedering is eens te erg.
“Daar het n einde gekom aan die vreugde van mense, ” skryf Joël. “Voor ons oë is ons kos weggevat; blydskap en gejuig het uit die huis van ons God verdwyn.”
In die kerk moet die priesters gaan staan en ween. Hulle moet soebat, sê Joël,
“Betoon medelye met u volk, Here, moenie die volk wat aan U behoort, tot ‘n bespotting maak, sodat die nasies met hulle sal spot nie. Waarom moet daar onder die volke gevra word: Waar is Israel se God?”
n Bespotting, is wat die gemeente geword het. Tot openbare skande gemaak. As God sy volk die dag los, is dit tot hulle skande. Dis húlle skuld. Dis God wat dit aan hulle doen, maar dis húlle sonde wat dit veroorsaak.
Die tekorte wat ons ly al is God ons herder, en al behoort ons niks kort te kom nie, is wat ons onsself aandoen, nie God nie. Het dit net van God afgehang was dit anders.
“Die Here het vir sy volk opgekom, Hy het medelye met sy volk. Die Here het sy volk geantwoord: Ek stuur vir julle koring en wyn en olie. Julle sal oorgenoeg hê.” Julle sal weer eet en drink, versadig raak en fees vier.
Om net te kan eet en drink, is al God se werk. As jy nie kan eet nie, gaan jy nie bly ewe nie. Daar kom omstandighede waaronder jy voel dis draagliker om liefs te sterf as om te bly bestaan: as die gemors wat jy van al’s gemaak het en die skade wat jy aan almal aangerig het, jou van binne af opvreet. n Goeie naam is soms kosbaarder as jou laaste bord kos; die gemis aan jou selfrespek en menswaardigheid maak soms seerder as hongerpyne. Dis wat die sonde by jou kom wegvat het: jou menswaardigheid. Jy het verdierlik. Jy en die goggas is gelyk. Jy en die insekte is ewe grillerig. Al verskil is, die goggas eet nog. Jy nie.
Dis jou menswaardigheid wat God vir jou kom teruggee. Julle sal weer julle selfrespek terugkry. “Ek sal julle nie weer tot n bespotting onder die nasies maak nie.” God stuur kos en wyn, vir eet en drink, én selfs vir fees en vrolik wees. God stuur daar oorgenoeg van, genoeg vir viering. Hy reken af met als wat in die pad van ons maaltyd staan. Hy sit die vyand op sy plek, Hy stop die sprinkaanplae, Hy doen wonders met reën en vrugbaarheid, Hy gee nuwe oeste, en Hy herstel sy volk se aansien.
Jy ken eerstehands die skade wat sonde aan almal en alles doen. Jy voel aan jou eie lyf die wonde van jou oorlog teen jou eie sonde. Jy’t toe nie die stryd gewen nie. Jy is kaalgestroop. Jou skande hang aan die grootklok, jy is uitgevang as die oorsaak van die skade wat jy aangerig het. Jy het alle hoop laat vaar dat daar vir jou uitkoms sal wees. Jy weet nie of jy ooit weer sal kan eet of drink van die vrug van die land nie. Jy vergaan.
Dan hoor jy God sê, “Jy moenie bang wees nie. . .”
Eers vir die grond sê Hy dit:
Dan praat God met die vee:
En dan praat Hy met jou. En vir jou sê Hy nie net jy moenie bang wees nie, Hy sê vir jou jy moet die teenoorgestelde gaan doen: wees bly!
Jy het nie net genoeg om van te lewe nie, jy het oorgenoeg, soos in n feestyd. Vier fees!
Julle sal oorgenoeg hê om te eet, julle sal die Naam van die Here julle God prys, Hy wat wonders vir julle gedoen het.
Maar dis jou menswaardigheid wat vir jou die meeste gaan beteken. En dit gee God jou ook terug.
Kyk hoe staan dit in die teks. (Skyfie)
My volk sal nooit weer in die skande kom nie.
Dan sal julle besef dat Ek by Israel is, dat Ek die Here julle God is, dat daar buiten My nie ‘n ander is nie.
Dis soos n prentjie in n raam. Aan weerskante soos twee arms wat ons vashou staan daar ons sal nie weer in skande kom nie, nie oor ons sonde nie. En in die middel, in die hartjie van dit alles sit die gewaarwording dat God by ons is, dat God die enigste Here is.
Die ou stukkie brood en slukkie wyn wat jy vandag aan die tafel gaan kry, gaan jou grommende maag nie stilkry nie. Maar dis dat jy hier mag kom sit, wat jou vandag moet omboul. Dat geen sonde waaroor jy nog skaamkry, en geen skande waaroor mense nog skinder, jou van God kan weghou nie. Want God hou dit nie meer teen jou nie.
Dis Jesus Christus wat dit vir ons moontlik maak, maar dis nog altyd hoe God, Jesus se Vader, in die Ou Testament al, met Israel gewerk het. Toe Jesus sê hierdie kos en drank is vir ons, n nuwe verbond beseël met sy liggaam en bloed, en die sonde sal ons nie weer van God vervreem nie, het Hy sy arms as’t ware om ons gesit en gesê:
Julle hoef julle nooit weer te skaam nie, nie voor ander nie, en ook nie voor God nie. Julle sal hier by My aan tafel agterkom julle is myne. Ek, Jesus, is julle Here. Ek is julle pad na die Vader toe. Daar is buiten My nie n ander nie.
Julle sal nooit weer oor sonde in die skande kom nie.
Ons sing daarvan dat ons vry word van sondebande, van verslawing en van skuld, en ook van die skande wat die sonde oor ons bring.
Gesang 505 strofes 1, 2, 3 en 4
Formulier vir die Nagmaal (Sit)
Elkeen wat op ‘n ongepaste wyse van die brood eet of uit die beker van die Here drink, sal skuldig wees aan sonde teen die liggaam en die bloed van die Here. Maar elkeen moet eers homself ondersoek voor hy van die brood eet en uit die beker drink, want hy wat eet en drink sonder om te besef dat dit die liggaam van die Here is, bring daardeur ‘n oordeel oor homself.’
Dié wat opnuut gebore is, besit naas hulle liggaamlike en tydelike lewe ook ‘n geestelike en hemelse lewe. Die eerste besit hulle van hulle geboorte af soos alle ander mense. Die tweede is aan hulle gegee deur die nuwe geboorte wat plaasvind deur die Woord van die evangelie, in die gemeenskap van die liggaam van Christus. Nie alle mense besit hierdie lewe nie, maar slegs die uitverkorenes van God.
Maar om die geestelike en hemelse lewe wat die gelowiges besit, te onderhou, het Hy vir hulle die lewende brood uit die hemel gestuur, naamlik Jesus Christus. Hy voed en onderhou die geestelike lewe van die gelowiges as Hy geëet word, dit wil sê deur die geloof geestelik toegeëien en aangeneem word.
Die nagmaal is ‘n geestelike maaltyd waarin Christus Homself en al sy gawes aan ons gee, en ons laat deel kry aan Homself en die verdienste van sy lyding en sterwe.
Verder vorm hierdie sakramente en wat deur hulle uitgebeeld word, ‘n eenheid, maar nie alle mense wat die sakramente gebruik, ontvang wat daardeur uitgebeeld word nie.
‘n Goddelose en ongelowige mens ontvang wel die tekens, maar nie wat daardeur uitgebeeld word nie, en so bring hy of sy ‘n oordeel oor hom- of haarself.
Daarom behoort niemand by die tafel aan te sit as hulle hulself nie eers aan ‘n grondige selfondersoek onderwerp het nie, sodat iemand nie tot sy of haar oordeel van hierdie brood eet en uit die beker drink nie.
Kortom, deur die gebruik van hierdie heilige sakrament word ons beweeg tot ‘n vurige liefde vir God en ons naaste.
Ons sing terwyl die nagmaaltafel gereedgemaak word, en ons net so bly sit
Gesang 295 strofes 1, 2 en 3
Ons herhaal dat die Here ons herder is en ons sy eie klein kuddetjie. Ons is nie meer bang nie, en ook nie eers meer skaam nie: aan die kruis het Jesus ons skande weggedra. Ons toekoms is nou in God se hande.
Formulier vir die Nagmaal (Vervolg) (Sit)
Uitnodiging na die nagmaal voor die eerste tafel:
Uitnodiging na die nagmaal met daaropvolgende tafels
Kom, gemeente, ons is almal van die Here afhanklik. Hy voed ons op sy tyd (Psalm 104:27)!
Gemeente, kom dan; want die Here maak sy hand oop en ons kry meer as genoeg (Psalm 104:28)!
Kom, gemeente, laat ons ons oë op die Here rig; want Hy voed ons op ons tyd (Psalm 145:15)!
Sang na tafel 1 (Bly sit)
Ons sing by elke nagmaaltafel net een vers, terwyl almal bly sit, van
Gesang 493 vers 1
Sang na tafel 2 (Bly sit)
Gesang 493 vers 2
Sang na tafel 3 (Bly sit)
Gesang 493 vers 3
Sang na tafel 4 (Bly sit)
Gesang 493 vers 4
Sang na tafel 5 (Bly sit)
Gesang 493 vers 5
Na die laaste tafel
Soos ‘n vader hom ontferm oor sy kinders,
so ontferm die Here Hom oor dié wat Hom dien’ (Psalm 103:1-4, 8-13).
Sal Hy ons dan nie al die ander dinge saam met Hom skenk nie’ (Romeine 8:32)?
deur die lewe van sy Seun gered sal word’ (Romeine 5:8-10).
Ons slotsang is dalk ŉ nuwe lied vir Kampersrus. Dis ŉ pragtige loflied. Daarom, al gaan ons miskien dié keer effens sukkel om hom te sing, sê die gesang presies wat hierdie hele erediens wou bereik: Die Here breek die bande van skuld en van skande. God wat vergewe laat ons nou lewe. En maak ons bly. Ons is vir niks meer bang nie.
Gesang 492 verse 1 en 2
Die Here seën sy vrou – dis hoe God sy volk sien – in Jesaja 54 so:
Jubel, onvrugbare vrou, jy wat geen kinders in die wêreld gebring het nie, jubel en juig, jy wat geen geboortepyne geken het nie, want jy, verstote vrou, gaan nou meer kinders hê as een wat getroud is, sê die Here.
Maak groter die plek vir jou tent, maak breër jou tentdoeke, moenie suinig daarmee werk nie. Maak langer die tentlyne en slaan die tentpenne dieper in,
want jy sal na alle kante toe uitbrei; jou nageslag sal nasies verdryf en in die stede wat nou verwoes is, gaan woon.
Moenie bang wees nie, jy sal nie weer in die skande kom nie, moenie so verleë daar staan nie, jy sal nie weer verneder word nie. Jy sal die skande uit jou jong dae vergeet en nie meer dink hoe jy verneder is toe jy ‘n weduwee was nie.
Hy wat jou gemaak het, is jou man, sy Naam is die Here die Almagtige. Die Heilige van Israel is jou Verlosser; Hy word die God van die hele wêreld genoem.
Sang as respons (Bly staan)
Dan sal julle besef dat Ek by Israel is, dat Ek die Here julle God is,
dat daar buiten My nie ‘n ander is nie.
Posted on 2 September 2016 9 October 2016 Posted in Eredienste, Gedink oor God, Hervormd, PastoraalTagged Joel, Nagmaal, skaam, skaamte, skande, sonde, spot
Gemeentes is waar genade gebeur